钦定古今图书集成/历象汇编/乾象典/第033卷 > 明章潢图书编 > 《日方升赋》沈一贯
## 钦定古今图书集成/历象汇编/乾象典/第033卷 > 明章潢图书编 > 《日方升赋》沈一贯

于赫大明，丽天健行。盥东溟以濯曜，轫扶桑而初征。
碧落展苍茫之景，璇霄流沆瀣之精。矫矫阳乌，击海
水三千而奋翼；辚辚火驭，指天衢九万而驰衡。助青
阳之载熙，回寒光以将爚。斗一南而天下春，既万象
于焉而生辉。鸡三号而泽中应，故群迷以之而皆觉。
华月收璧影之陆离，躔奎避珠光之错落。玉绳罢系，
瑶斗已酌。虽黎旭之始分，而阴霾之已铄。魑魅魍魉，
望月而宵奔。象罔荒待时而晨作。霅煜兮含辉㸌。
“兮吐煌，拂拂兮凉凉。”其为体也，后天惟一度，而辉
烛于大荒。其为时也，出地仅咫尺，而宣耀于无疆。其
始出焉，若夜光火齐，不假采于丹雘；悬黎结绿，非绘
色于银黄。其少进焉，若千爟万炬，协要期而并举；九
章五釆，并丽景而咸章。谢元宴，驾东皇，扬祝融，丽钩
芒遒，乘南陆，驰节天阊。斯时也，杖何策于夸父？戈何
挥“于鲁阳？蔀何所用其丰？绳何所施其长？”腾跃于云
景之上，容与于东隅之方。若太极之混沌，始判而将
分；如元气之泱漭，方流而未央。飞悬阴而现瑞，奋初
威以显芒。首黄道之遐征，径紫庭而抗行。盖月驷之
所不能追，而云螭之所不敢当也。故蓬海瀛洲，依之
而生气；神州赤县，瞻之以舒祥。炀河渎“而冰释，灼岱
岳而春敭。贲草木则生机潜回于根荄；暨鳞羽则淑
气活泼于游翔。”视周于冰天桂海，贯胸胼趾之都，察
遍于穷毡极幕圆胪方趾之乡。睇圬壤而不秽，照曀
所而弥章。大何远而不届，小何微而不彰？物何匿而
不觏，人何居而不卬？若乃异域同明，称长安之独近；
八表齐照，谭化国之为“长。熹微云霞之掌，璀璨龙凤
之床。”湛露晞兮万年枝，佳气霭兮白玉堂。盖邦畿取
日轮之象，而太阳乃天子之光，宜昊穹之所以眷顾
之煌煌也。故百草无情，有倾心之葵藿。虽羽毛末品，
生朝阳之凤皇。曝背可以献天子，入梦则占见君王。
是以仰尧文之焕者，就之而取其象；歌《周雅》之盛者，
颂之而愿其升也。於戏！维丰维崇，虽始生也，无得而
逾；既中既盈，即当天也，有时而昃。故大人继之，以照
四方，君子法之以昭明德。吸精醇，吐氛慝。虑逝波之
遽东，戒驰驹之临隙。与日月而俱新，敷光天而罔极。

乌之威神。涤素魄于灵渊，丽昭质于苍旻。盖乘干而
独运，亘终古以若新。方其金铺寂阒，玉漏逡巡。新月
竞皎，庭燎未陈。尔乃韬精袭釆，闷闷汶汶。窙恍惚以
奥密，握静一于洪钧。逮夫夜星徾，晨光发，华镛铿，宵
鼓揭。尔乃扶摇馺沓，轮囷突屼，驾神岳之嶈嶈，拂海”
涛之汨汨。则有阳侯执辔，丰隆先驱；冯夷捧盖，后羿
扬麾。拥云旗之缥缈，骈霞光之陆离。远而望之，氤氲
膧胧，如神龙之瞪目。迫而察之，灼烁照烂，拟朱镜之
呈规。朗朝旭于始旦，烛万象而生曦。嘒三五以失色，
即晻霭何能蔽之。属大明之当天，惊幽魅以腾走。夺
燐烛于萤囊，辟冥蒙于部斗。于斯之时，鱼钥既启，九
关洞开，旌旗辨色，群臣毕来。乃有容成步晷，羲仲察
表。《太史书》云，“鸡人唱卯。”烛丹陛以辉煌，映玉墀其窈
窕，螭头抱影而躨跜，金茎动色而腰㒟。信沆瀣之未
晞，羌嵎夷之初皎。此我大君顺天时以听政，追宵衣
之遐藐者也。乃若离明溥遍，照临八荒，三农出作，九
市开场。士晨起而披吟，工夙兴以劻勷。行旅沾乎多
露，女红鍼于东方。凡含和而饮气，孰不感惕于青阳。
尔其挂影千山，分晖万壑。东自海邦，西暨戎幕；南荡
朱垠，北通元漠。莫不氛祲扫灭，和煦磅礡。洵九有之
混茫，尽耿光之灼爚。斯时也，天子方且鉴于日迈，法
乎天行。图慎终于有俶，奋初征于精明。问“何其以视
朝，儆同梦于鸡鸣，体惜阴于夏禹，法待旦于周成。”则
使迟迟舒景，与圣德乎并进。熙熙泰运，同国祚之方
兴。乃大小臣工，咸负暄而思献，颂天保之恒升。岂不
受亿万之仰戴，起三五之登闳者哉？《乱》曰：“离离海峤，
开光霁兮。照临下土，辟霾曀兮。云霞绮错，邈瞻睇兮。
丽于扶桑，达无际兮。高朗令终，光不替兮。”